Гупсысэр ежьэмэ, куу мэхъу
ХуэпщIэр зыфIэмащIэм, хуумыщIэфыр фIэкуэдщ.
Хьэл зырыз зимыIэ щыIэкъым, жи хьэлыншэм.
Пэрыхьэту игъуэтамэ, гур зыщыкIынур гъэпщкIуамэ, зэрапхъуэ.
Гум зэ зызэридзэмэ, зэрылъэфыжи пэт, и кIэм унэсынкъым.
Гупсысэр ежьэмэ, куу мэхъу.
Псэ хьэлэлыр беи тхьэмыщкIи хъуркъым.
Псэр — кIэнщ, зыхьэхум ейщ, ямыхьэхумэ, къыпIэщIэнащ.
Гу зылъатэу уимыгугъэххэр псоми ящIэу къыщIокI.
ЕпщIар къозыщIэжым лей къуихыу къыпщохъу.
Жагъуэ пщыхъуар епкъух зэпытми, тэмакъым фIэкIыркъым.
Жейр птеумэ, гупсысэр къыптоуэ.
ЗэрымыщIэкIэ къохъулIэм улъыхъуэкIэ бгъуэтыркъым.
Зызыгъэгусэм зызытригъэгусари къылъысыжыркъым.
Зыхуэмейр зыхэзымыхым узыхуэмейхэр зэхех.
Лъабжьэмрэ щхьэкIэмрэ зэбладзмэ, тIури мэгъу.
Псым ухэмыхьэкIэ къыпщIэуэн къанэркъым.
Сэбэпыншэр зэхэзехуэн пщIымэ, и зэран къокI.
Уэщхь ухуэзэмэ, зыбоцIыхуж.
Уи щхьэм къыдэбгъэкIуейр къыто-нэ — пхуэфащэщ.
ФIыщIэм пэплъэурэ губгъэн къахь.
ХузэфIэкIынур Iэпэдэгъэлэл зыщIым, зыпэмылъэщынум зыкIэрещIэ.
Бейтыгъуэн Сэфарбий.
